Diari Oficial de la Generalitat Valenciana


Sumari del DOGV 5185, del 26-01-2006 (2006/813)

ORDE de 12 de desembre de 2005, de la Conselleria de Cultura, Educació i Esport, per la qual es convoca concurs públic per a la concessió de beques de formació de personal tècnic d'arxius en centres i servicis de la Generalitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5185

Data del DOGV
:   26-01-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/813


Data del document
:   12-12-2005

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * ajuda pública
    * assignació per estudis
    * història
    * professió de la informació
    * suport econòmic

ORDE de 12 de desembre de 2005, de la Conselleria de Cultura, Educació i Esport, per la qual es convoca concurs públic per a la concessió de beques de formació de personal tècnic d'arxius en centres i servicis de la Generalitat Valenciana. [2006/813]  
El tractament dels fons referents al patrimoni documental, així com els servicis prestats al públic pels arxius que conserven este tipus de fons requerixen, a més de coneixements tècnics especialitzats, una pràctica que només es pot adquirir per mitjà del coneixement de les activitats que es realitzen en estos centres, les quals ajuden a completar la formació del personal tècnic.  
Fent ús de les facultats que em conferix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE  
Primer  
Convocar concurs públic per a la concessió de beques de formació de personal tècnic d'arxius en els següents centres i servicis:  
. Centres de la província de Castelló, una beca.  
. Centres de la província de València, quatre beques.  
. Centres de la província d'Alacant, dos beques.  
Així mateix, s'aproven les bases per què es regix esta convocatòria (annex I), els models de sol·licitud per a les esmentades beques (annex II) i la fitxa de manteniment de tercers (annex III).  
Segon  
Les beques es concediran a càrrec de l'aplicació pressupostària 47.76.30.708.79.7, línia codi comptable T3192000, per un import màxim de 48.000 euros, quedant condicionada a l'aprovació definitiva de la Llei de Pressupostos de la Generalitat Valenciana per al 2006, de conformitat amb l'Orde de 26 de setembre de 1994, de la Conselleria d'Economia i Hisenda.  
DISPOSICIÓ ADDICIONAL  
Única  
Conforme a l'Orde de 26 de setembre de 1994, de la Conselleria d'Economia i Hisenda, sobre tramitació anticipada d'expedients de gasto, tots els actes dictats en l'expedient de subvenció que es convoca per la present orde s'entendran condicionats que, al dictar la resolució de concessió de la subvenció, subsistisquen les mateixes circumstàncies de fet i de dret existents en el moment en què es van produir aquells actes.  
DISPOSICIONS FINALS  
Primera  
Es delega en la directora general d'Arxius i Innovació Tecnològica la facultat de resoldre la concessió d'estes beques i se l'autoritza perquè, en l'àmbit de les seues competències, adopte les mesures necessàries per al desenvolupament i aplicació d'esta orde.  
Segona  
La present orde produirà efectes el mateix dia de la publicació en el Diari Oficial de la Generalitat Valenciana.  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació: a) El recurs de reposició s'ha d'interposar davant del conseller de Cultura, Educació i Esport en el termini d'un mes des de l'endemà de la publicació. b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació.  
València, 12 desembre de 2005  
El conseller de Cultura, Educació i Esport  
ALEJANDRO FONT DE MORA TURÓN  
ANNEX I  
Bases del concurs públic per a la concessió de beques de formació de personal tècnic d'arxius en centres i servicis de la Generalitat Valenciana  
Primera. Objecte  
L'objecte d'esta convocatòria és la concessió de beques de formació de personal tècnic d'arxius.  
Segona. Duració, dotació i característiques generals  
La duració de cada una de les beques serà de set mesos i mig (exceptuant el mes d'agost), amb una dotació de 6.857,14 euros, pagadora en pagaments bimestrals.   
Estes beques són incompatibles amb altres que es puguen concedir per a la mateixa o semblant activitat, i amb qualsevol tipus de relació laboral que supere les 15 hores de treball setmanal.  
Cada aspirant únicament podrà triar una província. En l'adjudicació de les beques de cada seu i en la configuració de la llista d'espera corresponent es tindrà en compte únicament els aspirants que hagen optat per ella, amb una excepció: en cas de produir-se més renúncies que els components que queden encara en una llista de reserva, es podrà consultar els aspirants que figuren en la llista d'una altra província si volen acceptar la beca com a suplents.  
Tercera. Requisits  
Les beques objecte d'esta convocatòria s'adjudicaran per concurs entre els diversos aspirants, que reunisquen els següents requisits i els acrediten documentalment:  
a) Ser ciutadà de la Unió Europea i tindre veïnatge administratiu en qualsevol municipi de la Comunitat Valenciana.  
b) Ser llicenciats en Documentació o diplomats en Biblioteconomia i Documentació, o llicenciats en Geografia i Història o en Humanitats amb coneixements d'Arxivística, i haver obtingut la titulació en els set últims cursos acadèmics (del 1998/1999 al 2004/2005), o bé en alguna convocatòria extraordinària del curs 2005/2006, però sempre que haja finalitzat abans d'acabar el termini de presentació de sol·licituds.  
c) No podran ser beneficiaris els sol·licitants que incórreguen en algun dels supòsits previstos en l'article 13 de la Llei 38/2003, de 17 de novembre, General de Subvencions.  
d) No podran ser beneficiaris els sol·licitants que no es troben, a la finalització del termini de presentació de la sol·licitud, al corrent de les obligacions tributàries i de Seguretat Social.  
Quarta. Presentació de sol·licituds  
1. Les sol·licituds, dirigides a la Conselleria de Cultura, Educació i Esport, Direcció General d'Arxius i Innovació Tecnològica, es podran presentar en el Registre General de la Conselleria de Cultura, Educació i Esport, en les direccions territorials de Cultura, Educació i Esport d'Alacant, Castelló o València, o per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Si la documentació es presenta en un registre diferent del Registre General de la Conselleria de Cultura, Educació i Esport, es recomana al sol·licitant que avise l'òrgan gestor de la convocatòria, la Direcció General d'Arxius i Innovació Tecnològica, per fax (02.020.32.84) o per correu electrònic (jay@qch.wl), indicant el número i la data d'entrada al registre.  
2. El termini de presentació de sol·licituds serà de vint dies hàbils, comptats a partir de l'endemà de la publicació de la present convocatòria en el Diari Oficial de la Generalitat Valenciana.  
3. Les sol·licituds s'han d'acompanyar de la documentació següent:  
a) Certificat acadèmic personal que acredite haver aconseguit la titulació corresponent i on consten les qualificacions obtingudes i el nombre de convocatòries per assignatura, així com la nota mitjana ponderada de les assignatures cursades.  
b) Currículum.  
c) Certificat d'empadronament.  
d) Tota la documentació que es considere pertinent adjuntar com a mèrit personal. En cas de treballs realitzats o publicats, caldrà adjuntar-ne una còpia.  
e) Fotocòpia del document nacional d'identitat o passaport.  
f) L'imprés d'alta de tercers, que apareix com a annex III de l'orde, degudament omplit.  
g) Certificats expedits per les corresponents delegacions d'Hisenda de l'estat, les tresoreries territorials de la Seguretat Social i els servicis territorials d'Hisenda de la Conselleria d'Economia, Hisenda i Ocupació, que acrediten que el sol·licitant es troba al corrent de les obligacions tributàries i enfront de la Seguretat Social, respectivament.  
h) Declaració responsable de complir els requisits exigits en l'article 13.2 i 3 de la Llei 38/2003, de 17 de novembre, General de Subvencions, segons model que figura en l'annex IV de la present orde.  
4. Tota la documentació s'ha de presentar en documents originals o fotocòpies degudament compulsades. La documentació que no complisca estos requisits no serà tinguda en compte a l'hora de valorar l'expedient personal del sol·licitant.  
5. Si la sol·licitud no reunix els requisits i documents que s'assenyalen en esta base, es requerirà l'interessat que en un termini de deu dies esmene la falta o acompanye els documents preceptius, amb indicació que, si no ho fa, es tindrà en compte a l'hora de dictar la resolució i es considerarà que desistix de la sol·licitud, d'acord amb l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Quinta. Valoració de mèrits i resolució  
Per a la valoració dels mèrits dels sol·licitants es constituïx una comissió qualificadora integrada per:  
President:  
. el cap del Servici d'Arxius.  
Vocals:   
. el director de l'Arxiu Central de la Generalitat Valenciana.  
. un tècnic de sistemes lògics del Servici d'Informàtica nomenat pel seu responsable.  
. un tècnic d'organització del Servici d'Informàtica nomenat pel seu responsable.  
Secretari:   
. el cap de la Secció d'Arxius.  
a) La comissió qualificadora elaborarà la seua proposta en el termini de 65 dies hàbils, comptats a partir de l'endemà del dia que finalitze el termini de presentació d'instàncies, i disposarà de facultats per a realitzar per mitjà dels seus membres totes les comprovacions necessàries per a la qualificació dels mèrits adduïts, així com la realització d'una prova pràctica o entrevista si ho estima oportú.  
b) Una vegada feta la valoració dels expedients de cada un dels aspirants, la comissió qualificadora elevarà la corresponent proposta a la directora general d'Arxius i Innovació Tecnològica, la qual resoldrà l'adjudicació de les beques. La resolució es publicarà en el Diari Oficial de la Generalitat Valenciana. Així mateix, la comissió qualificadora podrà formular una proposta en el sentit que siguen declarades desertes les beques de formació si, al seu parer, no hi ha concursants amb mèrits suficients per a l'adjudicació.  
c) Si en el termini de quatre mesos, comptats a partir del dia en què produïsca efectes esta orde de convocatoria, no s'ha dictat una resolució per part de l'òrgan competent i realitzat la notificació corresponent, s'entendrà que les sol·licituds presentades pels interessats queden desestimades.   
Sexta. Valoració  
Les condicions de mèrit avaluables per la comissió qualificadora, que cal presentar degudament justificades, i les puntuacions a atorgar són les següents:  
a) Expedient acadèmic personal, de 0 a 10 punts.  
b) Realització de cursets especialitzats que tinguen relació amb arxius, de 0 a 4 punts.  
c) Altres mèrits relacionats amb la matèria objecte d'esta convocatòria que es puguen al·legar, de 0 a 4 punts.  
d) Altres titulacions que no constituïsquen requisit per a la concessió de la beca:  
. Títol de doctor, 2 punts.  
. Títol de llicenciat o equivalent, 1 punt.   
. Diploma universitari o equivalent, 0,5 punts.  
Les sol·licituds que no aconseguisquen un mínim de quatre punts en l'avaluació general seran desestimades tant per a la concessió de les beques com per a l'elaboració de les llistes d'espera.  
Sèptima. Obligacions del beneficiari  
Són obligacions del beneficiari:  
a) El beneficiari haurà d'acreditar amb anterioritat a dictar-se la proposta de resolució que es troba al corrent de les obligacions tributàries i enfront de la Seguretat Social, en els termes establits en l'Orde de la Conselleria d'Economia i Hisenda, de 30 de maig de 1996 (DOGV de 21 de juny de 1996). Esta acreditació es realitzarà per mitjà de la presentació dels certificats estipulats en la base Quarta 3.g).  
b) Realitzar les activitats de formació que el personal tècnic de l'arxiu corresponent els encomanen, raó per la qual hauran de romandre en els locals del centre o servici corresponent durant el període establit per a la beca, les quals estaran en funció de la formació dels becaris i en cap cas substituiran els treballs ordinaris del centre o la seu.  
c) Acreditar davant de la Conselleria de Cultura, Educació i Esport la realització de l'activitat o l'adopció del comportament, així com el compliment dels requisits i condicions que determinen la concessió o gaudi de l'ajuda. L'acreditació es realitzarà per mitjà d'un certificat del director del centre o del servici on s'haja disfrutat la beca i la presentació d'una memòria detallada de les activitats de formació realitzades pel becari. La memòria, que tindrà un mínim de 5 folis i màxim de 10, s'haurà de presentar en el Servici d'Arxius en el termini de tres dies una vegada finalitzada la beca.   
e) El sotmetiment a les actuacions de control financer que corresponen a la Intervenció General, en relació amb les beques concedides.  
f) Comunicar a la Conselleria de Cultura, Educació i Esport la concessió d'altres beques per a la mateixa finalitat, procedents de qualsevol administració o ens públic.  
Octava. Abonament de les beques  
Les beques s'abonaran fraccionadament cada dos mesos per transferència bancària, prèvia justificació d'haver realitzat l'activitat que va motivar la concessió. Si el becari renuncia a la beca abans de la finalització, se li pagarà la part proporcional d'acord amb l'activitat realitzada.  
El període mínim de realització de la beca que dóna dret a la meritació econòmica de la part proporcional és d'un mes natural. Si el becari renúncia a la beca abans d'haver complit el període mínim d'un mes natural, no tindrà dret a la meritació de la part proporcional de la beca. Les economies que es puguen produir en estos casos s'acumularan en la mateixa línia de beques, i se'n podran aprofitar els següents adjudicataris de la beca.  
Novena. Propietat intel·lectual  
Els beneficiaris es comprometen a cedir gratuïtament i per escrit a la Conselleria de Cultura, Educació i Esport els drets de reproducció, còpia, distribució, difusió i transformació a nivell mundial, per un termini indefinit i en règim d'exclusivitat, dels treballs i memòria final realitzats durant el període de formació, que es quedaran en la Conselleria de Cultura, Educació i Esport i no podran ser utilitzats pels autors sense la corresponent autorització.  
El document de cessió s'ajustarà al model que figura com a annex V i haurà de ser presentat pel beneficiari en el moment d'atorgament de la beca.  
Deu. Modificació de la resolució  
Tota alteració de les condicions tingudes en compte per a la concessió de les beques, i en tot cas l'obtenció concurrent de beques atorgades per altres administracions o ens públics o privats, podrà donar lloc a la modificació de la resolució de concessió.  
L'import de les beques en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos d'altres administracions públiques o d'altres ens públics o privats, supere el cost de l'activitat subvencionada, tal com figura en l'article 19.3 de la Llei 38/2003, de 17 de novembre, General de Subvencions.  
Onze. Causes d'anul·lació  
Quedarà sense efecte la concessió de la beca, després de l'audiència a la persona interessada, quan no es realitzara l'activitat que va motivar la concessió, quan deixaren de reunir-se els requisits que es van exigir o quan s'incompliren, sense causa que ho justifique, les condicions establides en la present convocatòria.   
Dotze. Causes de retenció i reintegrament  
Quan en l'exercici de les funcions d'inspecció o control es deduïsquen indicis de la incorrecta obtenció, gaudi o destí de la beca, els agents encarregats de la seua realització podran acordar la retenció de les factures, documents equivalents o substitutius i qualsevol altre document relatiu a les operacions en què es manifesten tals indicis.  
Serà procedent el reintegrament de les quantitats percebudes i l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament, en els casos previstos en els articles 36 i 37 de la Llei 38/2003, de 17 de novembre, General de Subvencions.  
El control financer de les beques i les infraccions i sancions administratives que es deriven de les funcions de control es regularan d'acord amb els títols III i IV de la Llei 38/2003, de 17 de novembre, General de Subvencions.  
Tretze. Caràcter no vinculant  
La concessió i aprofitament de la beca no implicarà cap vinculació laboral o administrativa amb la Conselleria de Cultura, Educació i Esport, ni amb cap dels arxius dependents de la Generalitat Valenciana, ni suposa un compromís d'incorporació posterior a les plantilles de tals centres.